આ લૂંટમાં ડિલર, એચએસઆરપી એજન્સી અને આરટીઓની ભાગ બટાઇ હોય છે. અરજદારને આરટીઓના બદલે ડિલરોની એપોઇન્ટમેન્ટ અપાય છે અને ડિલરો આરટીઓએ નિયત કરેલી ફી કરતા વધુ નાણા વસુલે છે. આ બધી માથાકૂટથી બચવા માટે ટેકનોલોજીના જાણકાર અને યુવા વર્ગ આરટીઓની ઓનલાઇન સેવાનો લાભ લેવા માટે પ્રયત્ન કરે છે. કેમ કે આરટીઓ દ્વારા મોટાપાયે જાહેરાતો કરવામાં આવે છે કે તેમની તમામ સેવાઓ ઓનલાઇન છે અને ઓનલાઇન એપોઇન્ટમેન્ટ લઇને આવો તો લાઇનમાં ઉભુ ના રહેવુ પડે અને સમયનો વ્યય ના થાય.